"Kaivattua positiivista mielikuvaa julkiseen keskusteluun" – Tunneli sai heti palkinnon

Auki muutaman päivän ja heti tuli palkinto. Marjo Rämö

Petteri Mäkinen

Tampereen Rantaväylän tunnelille on myönnettySuomen Rakennusinsinöörien Liiton RIL-palkinto tunnustuksena korkealuokkaisesta rakennusinsinööriosaamisesta.

Palkinnon julkisti OP Ryhmän pääjohtaja Reijo Karhinen

– Hanke edustaa laajuudessaan ja vaativuudessaan hienolla tavalla suomalaista rakennusteknistä osaamista. Se luo myös merkittävine aikataulualituksineen ja muutenkin vähintään tavoitteiden mukaisena suorituksena kaivattua positiivista mielikuvaa julkiseen keskusteluun, Karhinen perustelee.

Palkintoa olivat Säätytalolla vastaanottamassa Liikenneviraston, Tampereen kaupungin, Lemminkäisen, A-Insinöörien ja Saanio Riekkolan edustajat Pekka Petäjäniemi, Magnus Nygård, Milko Tietäväinen, Esko Mulari, Jukka Levä ja Matti Kalliomäki.

RIL-palkinto jaetaan vuosittain rakennustyölle, -kohteelle tai -konseptille, joka edustaa parhaiten korkealuokkaista, laadukasta ja innovatiivista suomalaista rakennusinsinööritaitoa ja osaamista ja on samalla edistänyt myönteistä rakennusteknistä ja yhteiskunnallista kehitystä maassamme. RIL-palkintoa on jaettu vuodesta 1972 lähtien.